Predikejoj de diablo (Kankra valo)

Predikejoj de diablo (ĉeĥe: Čertovy kazatelny) estas rokoj kaj roka belvedero sur teritorio de natura rezervejo Kankra valo ĉe Javorník en Silezio (distrikto Jeseník, Regiono Olomouc).

 Karakterizo 
 Geomorfologio 
La roka elstaraĵo, kiu elstaras super kanjona valo de rojo Račí potok, estas gnejsa rokformacio kun 13 metroj alta rokmuro sur suda parto. Sub la roka elstaraĵo troviĝas kelke da malpli grandaj roketoj, kiuj estas simile, kiel la roka belvedero, sekurigitaj per fera balustrado.

 Geologio 
La roka submetaĵo estas kreita de gieralta facio de gnejsoj el Sněžník. Alternas en ili situoj karakterize direktitaj biotitaj gnejsoj kun situoj sen karakteriza direktigo. Sur kontraŭapuda bordo de Račí potok aperas en medio de granulitikaj gnejsoj helaj kaj piroksenaj granulitoj. Kelke da dekoj de metroj en okcidenta direkto de Predikejo de diablo troviĝas strio de granatikaj aplitikaj gnejsoj. La gnejsa komplekso estas intense montetarformita kaj en proksimeco de randa sudeta rompa sistemo forte tektonike difektita. Ĉe montopiedo de la ravino estas en gieraltaj gnejsoj amfibolitaj brekcioj.
maldekstra|eta|250ra|Rokoj en arbaro sub la pinto

 Protekto 
La predikejoj de diablo estas signifa konsisto de la naturrezervejo Kankra valo, la premita valo kun abruptaj, preskaŭ 140 metroj altaj deklivoj kun multnombraj rokaj elstaraĵoj, kun karakterizaj arbaroj kaj kun faga kreskaĵaro de praarbara karaktero.

 Alirebleco 
La predikejoj de diablo estas proksimaj de kastelo de Javorník per aerlinio 2,5 km, vojo sur  ruĝa marko, kunliganta kun vojlinio de Instruiga vojo tra Riĥleba montaro, estas longa proksimume 3 km. Alveturo per aŭtomobilo eblas sur ŝoseo I/60, kondukanta el Jeseník ĝis Javorník. Alveturi eblas ĝis turista parkumejo en Kankra valo. De tie restas jam nur 250 metroj al infocentro Dancejo en Kankra valo, de kiu kondukas  verde markita turisma vojo supren al la roka belvedero. La plej proksima stacidomo estas Javorník ve Slezsku, finstacio de unurela regiona fervojlinio, liganta en Lipová-lázně al linio n-ro 292 Šumperk - Krnov.

 Vidu ankaŭ 
 Kankra valo
 Dancejo en Kankra valo
 Pustý zámek (burgo, distrikto Jeseník)

Kategorio:Rokformacioj en distrikto Jeseník
Kategorio:Javorník
Kategorio:Naturrezervejoj en Riĥleba montaro
Kategorio:Rokformacioj en Riĥleba montaro
diablo (Kankra valo)
Kategorio:Montoj kun alteco inter 0 kaj 999 m
Kategorio:Objektoj nomitaj laŭ diabloj